લખનૌઃ ૧૦૮ એમ્બ્યુલન્સ ક્યાં છે, ક્યારે દર્દી સુધી પહોંચશે તેની જાણકારી હવે એક એ‌િપ્લકેશન પરથી મળી શકશે. ઉત્તર પ્રદેશના મુખ્યપ્રધાન અખિલેશ યાદવે ૧૦૮ સમાજવાદી સ્વાસ્થ્ય સેવાને ટ્રેક કરનારી મોબાઇલ એપ લોન્ચ કરી. આ એપને મોબાઇલમાં ડાઉનલોડ કરીને વ્યક્તિ ખુદ એમ્બ્યુલન્સની જાણકારી મેળવી શકશે. જે તે વ્યક્તિ એ પણ જાણી શકશે તે એમ્બ્યુલન્સ કયા રસ્તેથી આવી રહી છે અને તેમના સુધી પહોંચતાં કેટલો સમય લાગશે? કાર્યક્રમ દરમિયાન મુખ્યપ્રધાન અખિલેશ યાદવે ૧૦૮ અને ૧૦ર એમ્બ્યુલન્સ સેવાઓના કોલ સેન્ટરમાં કામ કરનાર કર્મચારીઓ સાથે વાતચીત કરી.